HISTORIA YA SHK HAJI MUAZINI
Sheikh Muhammad Nassor Abdulla Elqadiriy (R.A) alizaliwa mnamo mwaka 1925 huko Kibanguni Makunduchi, Mkoa wa Kusini, Unguja.
Baba yake ni Sheikh Nassor bin Abdalla (R.A) na amefariki kabla ya yeye hajazaliwa, kwa hiyo, Sheikh Muhammad Nassor (R.A) alizaliwa akiwa yatima.
Katika mwaka 1939 Alianza elimu ya msingi katika shule ya Makunduchi, mwaka 1946 aliingia skuli ya Sekondari ya Zanzibar mjini, kutokana na ugonjwa  wa macho Sheikh hakuweza kuendelea na masomo ya Sekondari na mwezi wa Mei 1946 alijiunga na chuo  cha Ualimu cha Dole.
Mwaka 1948 alianza kuajiriwa Serikalini  na kufanya kazi mbali mbali katika kuitumikia nchi yake kama vile kuwa Mwalimu, Mudiri (Mkuu wa Wilaya) na Balozi anayeiwakilisha Tanzania katika nchi za Marekani, Sweden na Misri.
Alianza kuandika vitabu viwili vya kiarabu Tatwhiru nufusi na Hidayatu saliki (Ahlul badr) wakati akiwa Marekani. 
Wakati akiwa Misri alifanya ibada yake ya mwanzo ya Hijja na pia alipata fursa ya kumzuru Sayyid Abdul Qadir Jailaniy(Q.S.A) huko Baghdadi Iraq.
Katika mwaka 1949 alikutana  na Sheikh wake wa roho Sheikh Abdalla bin Ahmad (R.A), mafanikio mengi ya Sheikh Muhammad (R.A) ya Duniani na Akhera yamepitia  kwenye malezi ya Sheikh  Abdalla Ahmad (R.A), nguvu na imani ya Twariqal qadiriya ilijengeka na kukomaa hapa kwa Sheikh Abdalla bin Ahmad (RA). Alisomeshwa elimu ya ndani (Tasauf) na vitabu vya tiba ambazo ndani yake zilizaa na kupatikana elimu ya hakika.
Mwaka 1973 alikwenda Somali akiwa na Bwana Rashid Kibwana na ndipo alipokabidhiwa amana ya Joho/Juba, Kofia, Kashida nyekundu na Diwani vilivyokuwa urithi wake kutoka kwa Sheikh Uwesu bin Ahmad (RA) ikiwa ni alama ya Umakamu (Swahibu sajjaada), ambapo yeye Sheikh Uwesu aliuchukuwa kutoka kwa Sayyid Abdul qadir Jaylaniy (Q.S.A).
Sheikh Muhammad bin Nassor (RA) alikuwa ni Kiongozi Mkuu wa Twariqal qadiriya na Mlezi wa roho za Waislamu (Muridi wa Twariqal- Qadiriya Uwesiya). Kazi hii ya Uongozi wa kulea roho za Muridi aliipokea kutoka kwa Sheikh Abdalla bin Ahmad (R.A) ambaye na yeye ameipokea kwa Sayyid Omar bin Qulatayni (R.A), na Sayyid Omar bin Qulatayni aliipokea kutoka kwa Sheikh Uwesu bin Ahmad (R.A) ikaendelea mpaka kwa Sayyid Abdul Qadir Jaylaniy (Q.S.A). 
Sheikh Muhammad bin Nassor (R.A) ni katika Masheikh wakubwa Duniani aliyekuwa amebobea katika fani mbali mbali za elimu ikiwemo Qur an, Tasauf/Twarika, Fiqhi, Sira, Tajwid, Nahw, Swarfa, Balagha, Lugha ya Kiarabu, Tafsiri ya Qur an, Hadithi n.k.
Aidha, alijenga Misikiti na Madrasa za Qur an kwa watoto wadogo, watu wazima na kinamama  Bara na Visiwani. Alianzisha na kuweka misingi ya kuanzishwa vyuo vikubwa vitakavyokuwa vinatoa elimu ya Dini ya Uislamu Bara na Visiwani.
Kwa kweli juhudi za Sheikh Muhammad bin Nassor (R.A) katika kuueneza Uislamu na Twariqa duniani ni kubwa na hazina mfano na hasa kwa ile misingi aliyoianzisha na kutuwachia ambayo ndio Dira kwa Muridi wote. 
Muridi walioshikamana vizuri na malezi ya Sheikh huyu, alhamdulillahi wamekuwa ni watu wazuri, wenye kupata mafanikio duniani na kesho Akhera. 
Katika kuitangaza Dini ya Uislamu hasa elimu ya Tasauf, Sheikhe huyu alitumia utaratibu wa kuwakusanya Muridi na kuwalea katika malezi ya kitwariqa kwa kipindi kirefu cha maisha yake, na alhamdulillahi alifanikiwa kuwaelekeza kwa Mwenye-Ezi-Mungu kwa njia fupi, nyepesi na ya haraka. 
Wanafunzi  wake wa mwanzo na ambao wamedumu katika malezi ya kitasauf/kitwarika ni hawa wafuatao:
1. Sheikhe Ali Mkungu
2. Sheikhe Haji Muazin na 
3. Sheikhe Vuai Khamis 
Katika kitabu hiki kidogo nitaanza na kuzungumzia Historia ya wanafunzi hawa kwa kadri Mwenye-Enzi-Mungu atakavyoniwafikisha.
Hadi Sheikh Muhammad bin Nassor (R.A) anafariki Kigoma mwaka 2003, wanafunzi hawa walikuwa wapo hai, na walianza kujipanga kuendeleza na kulea Muridi kama vile walivyolelewa.
Tunamuomba Mwenye-Ezi-Mungu atusaidie tushikamane na mwenendo, malezi na malekezo ya Mrithi wake aliyotuachia ambaye ni Sayyid Othman bin Sayyid Abdulkadir. Amin.





Historia ni kumbukumbu za matendo na matukio yanayohusu maisha yote ya mwanadamu katika jamii yake kwa muda wote uliopita.
Wazee wanapoondoka duniani kuna umuhimu mkubwa wa kuwaandikia historia zao kwani wao wameona na wametenda mengi ambayo sisi vizazi vya leo tunaweza kujifunza kupitia kwao.
Kwa upande wa watu wa Tasauf/Twarika ambao ni waislamu wanaojishughulisha mno na kumtaja SANA Mwenye-Enzi-Mungu katika hali zao zote, kuna umuhimu wa kuwaandikia Historia kwani asilimia kubwa ya watu hawajui uhakika wa Twarika/Tasauf, wao wanachokijua ni kupinga taratibu za Kitasauf/Kitwrika na kudai kuwa Mtume (S.A.W) hakufanya haya wanayoyafanya watu wa Kitwarika/Kitasauf.
Kiufupi tunapozungumzia Twarika/Tasauf tunakusudia mtu muislamu kushikamana na malezi ya ADABU na TABIA NJEMA pamoja na KUMTAJA SANA MWENYE-ENZI-MUNGU katika hali zako zote.
Kwa hivyo, tutakapojua historia za watu walioshikamana na kumtaja sana Mwenye-Enzi-Mungu itatusaidia kama ifuatavyo;
1. Kujitathmini utendaji wetu na wao na hivyo kuongeza jitihada katika kumtaja sana Mwenye-Enzi-Mungu.
2. Inatusadia kuona madhara ya kutofuata muongozo wa Sheikhe wako anayekuongoza katika kumfikia Mwenye-Enzi-Mungu.
3. Itatuonesha hadhi ya Muridi hapa duniani na kesho mbele ya Mwenye-Enzi-Mungu kwa kushikamana na Twarika 
4. Itatueleza kujua lengo la kuumbwa kwetu kwasababu Muridi kila wakati ulimi wake unakuwa upo majimaji katika kumtaja Mwenye-Enzi-Mungu.
5. Inatuonesha namna Mwenye-Enzi-Mungu aliyotuneemesha, maana mtu kuwa Muridi ni neema kubwa baada ya kuwa Muislamu. 
6. Kutoonesha namna Mawalii wa Mwenye-Enzi-Mungu walivyosimama imara katika kupambana na dhulma na watawala madhalimu.
7. Hutupatia fursa ya kujifunza toka kwa kaumu zilizopita na kuchukua tahadhari kabla hayajatufika yaliyowasibu.
8. Kutuonesha kuwepo Mwenye-Enzi-Mungu


Nasabu yake
Maelezo yametolewa na  Bi Asha Muazini Haji, dada yake Sheikhe Haji Muazini Haji.
UPANDE WA KWA BABA
JINA LAKE NI HAJI MUAZIN HAJI PANDU
Babu yake: 
Babu yake Sheikh Haji Muazini Haji anaitwa Bwana Haji Pandu, anatokea kijiji cha Paje kilichopo wilaya ya kaskazini Unguja.
Katika tumbo lao walizaliwa watoto wawili ambao ni:
1. Bi  Nezi binti Pandu
2. Bwana Haji  bin Pandu
Bwana Haji Pandu kwa kuwa yeye ni mwanamme alimchukuwa ndugu yake Bi Nezi akawa anakaa naye kijiji cha Paje na waliendesha maisha yao kwa kusaidiana mtu na ndugu yake.
Bwana Haji Pandu kazi yake alikuwa ni mkulima na alioa wake wawili na kuzaa nao jumla ya watoto kumi (10) kama ifuatavyo:- 
Mke wa kwanza: 
Jina lake akiitwa Bi Kazija Baa, na alizaa nae watoto wawili; nao ni:-
1. Bi Mwanakombo bint Haji
2. Bwana Muazini Haji
Mke wa pili:
Jina lake akiitwa Bi Patima Hassan, ambaye alizaa nae watoto wanane (8) nao ni:-
1. Bi Mariyamu
2. Bi Kazija
3. Bi Chida 
4. Bi Meja 
5. Bi Bwana Vuia
6. Bi Bwana Daudi
7. Bi Nezi 
8. Bi Mwaka 
Baba yake:
Baba yake Sheikhe Haji Muazini anaitwa Bwana Muazini Haji Pandu ambaye kwao ni Binguni, na Mama yake ni Bi Kazija Baa anatokea Kijiji cha Ukongoroni kilichopo wilaya ya kusini Unguja.
Bwana Muazin Haji alisoma elimu ya Madrasa tu hakupata elimu ya Skuli, kazi yake alikuwa ni mkulima wa nyuki na alikuwa anachukuwa sega la nyuki na kujitwika kichwani pasi  na kuunda (kuvuna). Alioa wake wawili; Mke wa kwanza ni Bi Mwatima Makame (mke mkubwa) ambaye anatokea Kitogani wilaya ya kusini Unguja kwa upande wa baba na mama, na amezaa nae watoto watano.
1. Bi Mtumwa 
2. Bwana Kheri 
3. Bwana Siyangu
4. Bi Panya 
5. Bi Mkeni 
Mke wa pili ni Bi Fatima Haji (mke mdogo) anaetokea kijiji cha Ukongoroni kwa upande wa kwa baba na mama ni amezaa nae watoto watano:
1. Bwana Mgeni 
2. Bwana Suleiman
3. Bwana Haji
4. Bi Mwanajuma (alikufa akiwa mdogo).
5. Bi Asha 
Sheikh Haji Muazini Haji
Sheikh Haji Muazini Haji alizaliwa katika kijiji cha Ukongoroni mwaka 1935, akiwa ni mtoto wa tatu katika tumbo la Bi Fatima Haji. 
MALEZI YAKE UDOGONI
Sheikh Haji Muazini tangu akiwa mdogo alipata malezi ya wazazi wake huku ukongoroni, hakupata bahati ya kuchukuliwa na jamaa zake hadi kubaleghe kwake, ndipo watu walipomtaka kwa kumlea zaidi.
KUSOMA KWAKE
Elimu ya Madrasa
Kama ilivyokuwa kwa tabia za malezo ya kizanzibar lazima mtoto apelekwe Madrasa kupata malezi ya kidini na kiroho, kwa hivyo Sheikhe Haji Muazin alisoma katika Madrasa ya Maalim Khamis Daima iliopo Ukongoroni, hapo alisoma elimu ya Qur an na kukhitimu qur an, vile vile Maalim Khamis Daima alimfundisha elimu ya tiba za miti asili fani hii aliitumia vizuri na kuweza kuwasaidia watu wengi.
Elimu ya Skuli
Sheikhe Haji Muazin hakuwahi kupelekwa Skuli kupata elimu ya kujua kusoma na kuandika kiswahili, elimu ya Madrasa ndio iliyokuwa ikimsaidia katika uandishi wa kiarabu, ambacho kwa wakati huo kilikuwa ni kinaitwa kiarabu cha Kiswahili. Wazee wengi wa zamani ambao walikuwa hawakupitia Skuli walikuwa wakikitumia kiarabu hiki kama njia ya mawasiliano katika kuandika barua na maandishi mengineyo.
KUKUTANA NA SHEIKHE MUHAMMAD NASSOR
Sheikhe Muhammad Nassor (R.A), alikwenda kijiji cha Ukongoroni kwa ajili ya Hadhara ya Dhikri inayoongozwa na Sheikhe Mjana Kheri, katika Hadhara hiyo Sheikhe Muhammad Nassor (R.A) alipewa nafasi ya kutoa waadhi kwa watu wa Ukongoroni na vitongoji vyake walihudhuria hapo,  watu walivutika na waadhi ule wa Sheikhe Muhammad Nassor (R.A), akiwemo Bwana Haji Muazin.
Baada ya waadhi, Bwana Haji Muazin na mwenzake mmoja walikwenda kumuona Sheikhe Muhammad Nassor (R.A), kwa kweli Sheikhe alivutika na sauti ya Bwana Haji Muazin wakati walipokuwa katika Hadhara ile (wakati huo Bwana Haji Muazin hajawa Muridi). Walipokuwa katika mazungumzo, sheikhe aliwauliza kama wanasoma, na je ! wanasoma fani gani? Wakajibu ndio wanasoma na wamekubaliana yeye na mwezake wasome fani mbili kwa ajili ya kujihami na vitimbi vya watu wabaya, Shekhe Haji Muazin asome fani ya tiba za miti asili na mwenzake asome fani ya uganga, na Siku hiyo waliokutana na Sheikhe Muhammad Nassor ndio ilikuwa siku ya kukabidhiwa rasmi fani hiyo na mwalimu wake, lakini kwa vile ujio wa Sheikhe Muhammad Nassor (R.A) ulipelekea makabidhiano hayo kuvunjika. Hata hivyo Sheikhe Muhammad Nassor (R.A) aliwataka wajishughulishe na dhikri vitimbi vya watu hao wabaya vitaondoka wenyewe kwani mwenye kumdhikri Mwenye-Enzi Mungu kw asana watu wabaya hawamsogelei.
Baada ya hapo, Sheikhe alikwenda kwa mzazi wake na kumuomba ruhusa ya kumchukua kwa kumlea na kumsomesha Twarika, mzazi wake bila kinyongo alimruhusu, sheikhe akamchukua na kumpeleka kijiji cha Chwaka alipokua akiishi.
Bi Asha Muazini Haji anaelezea kwamba;
Bwana Haji Muazin alipokuwa mdogo fahamu zake zilikuwa sio nzuri katika kusoma, wakati alipochukuliwa na Sheikhe Muhammad Nassor(R.A) kwa ajili ya kumlea, aliweka nadhiri ya kupika “Kaango” ya chakula na kuwalisha watu iwapo Mungu akimfungua akili na kumpa fahamu, baada ya Mungu kumfungua na kumpa fahamu hakuwahi kuitekeleza nadhiri hii, na badala yake ilitekelezwa na watoto wake baada ya kifo chake. 
WAKE ZAKE
Bwana Haji Muazin alioa jumla ya wake wanane (8) katika vipindi tofauti tofauti, kama tunavyofahamu sharia ya Kiislamu ni kuoa wake wanne, na yeye aliwaoa wake hawa sio kwa pamoja bali vipindi tofauti.
Mke wa kwanza:
Jina lake anaitwa Bi Mwaka binti Khatibu umaarufu anaitwa “Bi Kizungu”. Mwanamke huyu aliozeshwa na Sheikhe Muhammad Nassor (R.A), Bwana Haji Muazini wakati walipokuwa Makunduchi aliambiwa kuwa umeshafika wakati aoe, shekhe akampa dua ya kusoma akaambiwa mwanamke atakaemuona anamfaa aje kumwambia, Bwana Haji alirudi kwao Ukongoroni na kuwaambia wazazi wake, lakini wazazi wake wakammwambia kila kitu wamemuachia sheikh wake, aliporudi Makunduchi akaozeshwa Bi Kizungu. Huyu Bi Kizungu ni mtoto wa dada yake Sheikhe Muhammad Nassor wa mama mmoja anaitwa ..................
Watoto aliozaa nao:
1. Bi Subira
2. Bi Asha
Mke huyu alimtaliki.
Mke wa pili
Jina la mke wa pili anaitwa Bi Fatma Rajabu Wambi ambaye anatokea kijiji cha Paje, na ni Mwalimu wa Madrasa huko Paje, Bibi huyu amezaa naye watoto watano nao ni:
1. Bi Riziki au Bi Fatima
2. Bwana Muazini
3. Bwana Muhammad
4. Bi Jina 
5. Bwana Rajabu amefariki  akiwa mchanga
Bibi huyu aliachwa kwa kupewa talaka na aliolewa cheo cha pili akaachwa, akaolewa tena na Bwana Haji Muazin wakati alipokuwa anaishi Mtule.
Mke wa tatu: Bi Mwatima Hamil ni mke wa tatu anatokea Dimani wilaya ya Magharibi “B”Unguja
Watoto aliozaa nao ni:-
1. Bwana Ali ambaye alifariki akiwa mdogo wa kutambaa.
2. Bwana Iddi
3. Bi Fatuma 
4. Bi Khadija 
Bi Fatma Hamil alitalikiwa. 
Mke wa nne: Bi Kijakazi Haji Khatibu anaetokea kijiji cha Nyamazi na ndie mke wa nne ambaye alimuoa mtaa wa Mpendae na alitafutiwa na marehemu Mzee Dau. Hakuzaa nae lakini alikuwa na mtoto kutoka kwa mume mwengine. Alimuacha akaolewa na mume mwengine nae akamuacha baadae Bwana Haji akamuoa tena.
Mke wa tano: Jina lake anaitwa Bi Maryamu Muhammad, hakuzaa naye, baadae akamtaliki.
Mke wa sita: Bi Asha wa kijiji cha Kitope mkoa wa kaskazini Unguja, hakuzaa nae mtoto, na yeye alimtaliki.
Mke wa saba: Bi Bushra bint Nassor Salum ambaye anatoka Pemba, alikuwa akikaa mtaa wa Nyerere Unguja na hakuzaa naye. Baadae alimtaliki.
Mke wa nane: Bi Amina Zubeir kutoka Ndijani Unguja, huyu ndiye mke aliemkalia uzuka baada ya kifo chake.
KUKAA NA MZEE WAKE
Tukiangalia idadi ya wake aliowao ni wanane na wengi alikuwa akiwaacha, Sababu ya kuoa na kuacha ni kuwa Sheikh Haji Muazin alikuwa akikaa na mama yake mzazi Bi Fatima Haji tangu anajiweza na harakati zake za maisha mpaka akafikia utu uzima, kwa ufahamu wa kukaa vizuri na mama kama Mwenye-Enzi-Mungu alivyotuamrisha, Sheikh Haji Muazin alikuwa karibu mno na mama yake na alipindukia katika utekelezaji wa amri za mama yake, kwani ilikuwa kila kitu kinachohitajika kwa mama yake alikuwa anakifanya yeye mwenyewe pamoja na kuwa alikuwa na mke ambaye anamshughulika mama yake lakini kazi za mama yake zote alizifanya yeye mwenyewe, hali hii ilipelekea wake zake kushindwa kustahamili kuona mume wao anafanya kazi ambazo wao wanaziweza kwani huenda watu wakawa wanasema maneno mabaya dhidi yao kuwa hawamshughulikii mama wa mume wao, jambo ambalo sio kweli.
Sheikhe haji alimtunza mama yake, aliweka bawa la unyenyekevu kwake kwa hali zote kuanzia kumfulia, kumtekea maji, kumuosha, kumlisha na kumsikiliza mahitajio yake yote tena akiyafanya kwa ukunjufu wa moyo huku akiamini Mungu atamlipa, kama alivyosema katika qur an

MAWAIDHA YA SHEIKHE MUHAMMAD NASSOR (R.A) KUHUSU UMUHIMU WA KUWATII 
WAZAZI WAWILI ALIYOYATOWA NYUMBANI KWAKE WELEZO ZANZIBAR MWAKA 1998
BISMILLAHI RAHMANI RRAHIYMI
الْحمْدُ لله رب العالمين والصلاة والسلام على رسول الله صلى الله عليه وسلم.
السلام عليكم ورحمة الله وبركاته
Mwenyekiti wa mkusanyiko huu; Sayyid Othman bin Abdulkadir,
Shekhe Shair bin Abubakar, 
Wengine hawamjui Sheikhe Shair, huyu ni mjukuu wa Shekhe Uwesu (R.A) na ni mkaazi wa hapa, na inafaa muwe mnamuelewa uzuri, na mumtambue kwamba ni mwenzetu na kiongozi wetu, hii Twarika yote tuliyonayo inatokana na wazee wake, kwahivyo, ntamuomba asimame ili mmuone, (alisimama na alisalimia). 
Viongozi mlobaki pamoja na wote mlokuwepo hapa.
Kwa maombi nliyopewa nizungumze kuhusu yepi yanayofaa kutekelezwa na yepi ya kuyaacha, hio kazi sio ndogo, sio kazi ya saa moja au masaa mawli. Nadhani kutokana na muda mdogo tuliokuwa nao, jambo ambalo lilokuwa ni muhimu kabisa ni kutazama yale majambo ya msingi kabisa katika ibada zetu na katika maisha yetu, pia nayo ni mambo mengi sio machache, kwasababu ibada haziungi bila ya kuyakamilisha mahitaji ya maisha ya ulimwengu na hapo ndio utapata kuwa muislamu mzuri, yale yanayohitajika katika ulimwengi ujitahidi kwenda nayo na uyatekeleze vizuri utapata utulivu wa maisha na utulivu wa nafsi yako na moyo wako, pamoja na hayo ndio utapata kuabudu vizuri na kuliko yote katika hayo kuna kitu katika dini kinaitwa “ASSAM’U WA TWA’A
"  السَّمْعُ وَالطَّاعَةُ   "
Na Bwana Mtume (S.A.W) akayazungumza maneno hayo hayo katika hadithi yake inayosema:
 السَّمْعُ وَالطَّاعَةُ فِيْمَا أَحَبَّ وَكَرِهَا
Maana ya maneno hayo ni:
 (Mtu kuwa msikivu na mtiifu iwe kwa yale anayoyapenda na anayoyachukia)
Katika hali hii, ukiwa wewe ni mtu msikivu na mtiifu kwa unayoyapenda na unayoyachukia dunia yako itakwenda vizuri na akhera yako itakwenda vizuri, kwasababu hadithi hii imekusanya mambo ya maisha ya kidunia na akhera; linalotakiwa tuwe wasikivu tusiwe wakaidi, tuwe watiifu tusiwe watu wa mashaka na wamatata.
Mambo unayapenda lakini ni MACHAFU hayatakiwi katika dini au maisha ya ulimwengu basi linalotakiwa haraka uyaache juu ya kuyapenda kwako,  kwasababu wewe ni msikivu na wewe ni mtiifu. Utakapoingia kuyafanya yale yasiyotakiwa ingawa unayapenda kuyatenda utaingia mashakani ukitaka usitake.
Mambo unayapenda lakini HAYATAKIWI ukaendelea kuyafanya ukasema mie ntaendele nayo tu, moja kwa moja utaingia katika mashaka.
Mambo unayoyapenda ukaambiwa HAYAFAI basi yawache, juu ya kuyapenda kwako yasahau nyumbani na uyawache kabisa vyenginevyo kesho Akhera utakwenda kuteseka. 
Hali hiyo hiyo hapa dunia, jambo unalolipenda kabisa lakini unaambiwa HALI HAIKURUHUSU basi wacha pale pale ili kutafuta usalama wako.
Jambo unalichukia sana kabisa hata kulisikia kutajwa hutaki, lakini unaambiwa kidini hili jambo SIO BAYA kwanini unalichukia? basi pale pale uchukivu wako utoe katika kifua chako na moyo wako ulipende jambo hilo, hali hio hio ndio hali unayotakiwa uwe kwa maisha ya kidunia.
Maana ya kusema hivi ni kwamba, tunatakiwa tuwe wasikivu na watiifu. Na Katika kitu cha mbele cha kutekeleza utu wako na uislamu wako ni kuwa mtu msikivu na mtiifu kabisa kwa WAZAZI WAKO utaneemeke duniani na Akhera.
Bahati mbaya kwa watu wengi wa leo, ule uzito wa wazazi kwa watoto wao hatuujui, wazee ni wazito mno kwetu, na sio wao tu peke yao maana na wao walikuwa na wazee hali ilikuwa hiyo hiyo, na wazee wao walikuwa na wazee hali ilikuwa hiyo hiyo, na sisi kwa  wazee wetu ni wazito mno kwetu, lakini na sisi ni wazito mno kwa watoto wetu, na watoto wetu watakuwa ni wazito mno kwa watoto wao, hali hiyo inaendelea mpaka siku ya Kiama, sio kwamba ni jambo la mtu mmoja bali ni haki ya kila mtu, maana yake unatakiwa uwe mtiifu na msikivu vya kutosha kwa wazee wako ( baba yako na mama yako), kwasababu hawa ni watu wazito mno uzito wao sio wa kawaida.
(Ewe Muislamu na Muridi tambua kwamba); Linalotakiwa ni kuishi vizuri na wazazi wetu na kwa adabu za kutosha hasa Mama na Baba kwasababu maisha yako yote, shughuli zako zote za kidunia na Akhera, ibada zako zote na elimu yako yote unayoisoma ya kidunia na kiakhera imetegemea au ipo katika mikono ya wazee wako wawili, ukifanya mchezo kidogo umeumia na utakufa hali ya kuwa upo hai, maana ya kufa hali ya kuwa upo hai ni kuwa, hata kama ulikuwa na cheo au ulikuwa na neema mbali mbali za majumba, magari, fedha nyingi sana nyumbani, mifukoni na banki zimejaa tele nyingi mno, basi kwa muda mfupi sana kila ulichokuwa unacho kitakutoka. 
Linalotakiwa ni kuishi vizuri na wazazi wetu na kwa adabu bila ya kufanya masikhara yoyote kwao, Unatakiwa uwe chini ya nyao zao, wala usije ukasema washakuwa vizee hao (ndio ukawa unawafanyia mambo ya kuwakera) hapana! mzazi ni mzazi tu, akiwa mlevi au mtu mbaya kwa wengine au mtu ambaye haeleweki au asie kuwa muislamu lakini ni mzazi wako, yote uliyokuwa nayo (mali, fedha, elimu nk) yametoka kwa yule yule mlevi au mwizi ambaye ni mzazi wako. Akiwa mlevi kwa wengine au mbaya kwa wengine au mchafu kwa wengine lakini kwako wewe ni mzazi wako (huwezi kumuita  kwa jina baya kama wanavyomuita wengine), kwako wewe ni wajibu kumyenyekea na kumuengaenga pamoja na ubaya wake ili kutengeneza Akhera yako. Bila ya hivyo, ikiwa watu wengine wanamuita Mlevi au mtu mbaya au mchawi na wewe ukashirikiana nao kumuita hivyo basi umekwisha! Umeharibikiwa, huna chako kitakachobakia.
Kwa hivyo, ni lazima kumtambua mzazi wako na uzito wake, Bwana Mtume (S.A.W) amesema:
(هُوَ جَنَّتُكَ وَنَارُكَ)
Wazazi wako ni Pepo yako hiyo hiyo na wazazi wako ni moto wako huo huo.
Maana yake, ukikaa nao kwa wema unatengeneza Pepo yako na ukikaa nao kwa ubaya ushaharibu Pepo yako na unajiandalia kwenda motoni moja kwa moja, na hata kama utaombewa dua au utafanyiwa Tahlili lakini wazee wako wakishakasirika na wewe ushaharibikiwa, na sio lazima wakasirike wote la! japo mmoja basi unaharibikiwa na mambo yako yote uliyokuwa nayo, kama ulikuwa na mali inatoka, kama ulikuwa na heshima inaondoka, kama ulikuwa ni mtu maarufu umaarufu unaondoka, kama ulikuwa na mali zinatoka, kila ulichokuwa unacho kinakutoka unabakia wewe tu, mtu si mtu unasubiri kufa tu wende zako motoni.
Kwa hivyo, jambo kubwa na la mbele kabisa la kuweza kulitumikia kulishughulikia ili kutafuta radhi na mafanikio katika maisha yako ni kujitahidi sana kukaa na wazazi wako kwa vizuri, jambo hili la wazee litakusaidia katika maisha yako ya dunia kukaa vizuri, na kufikia hali ambayo ukikamata jani litakuwa noti, ukikamata udongo unakuwa fedha kwasababu ya kupata radhi za wazazi wako. Na ikiwa huna radhi basi ujue umo ndani ya mashaka.
Bwana Mtume (S.A.W) katika kutuongoza na kutuelekeza umuhimu wa wazazi amesema:
رِضَى الرَّبِّ فِي رِضَى الْوَالِدَيْنِ وَسَخَطُ الرَّبِّ فِي سَخَطِ الْوَالِدَيْنِ
Radhi za Mwenye-Enzi-Mungu zipo katika radhi za wazazi wawili, na ghadhabu za Mwenye-Enzi-Mungu zipo katika ghadhabu za wazazi wawili.
Radhi za Mwenye-Enzi-Mungu zipo katika radhi za wazazi wawili; wazazi wawili wakiwa radhi juu yako na Mwenye-Enzi-Mungu anakuwa radhi juu yako.
Na ghadhabu za Mwenye-Enzi-Mungu zipo katika ghadhabu za wazazi wawili; wazazi wakiwa na ghadhabu, wamechukiwa juu yako, na Mwenye-Enzi-Mungu ghadhabu zake zinakuwa juu yako. Kutokana na hadithi hii ni jambo muhimu sana tulitambue kwamba, mafanikio yetu yote yapo katika mikono ya wazazi wawili. 
Mzazi wako muweke mbele yako wala usimueke nyuma ya mgongo wako, na hasa ikiwa bahati unakaa na yeye nyumba moja ujitahidi sana kuwa karibu na yeye, kukaa nae vizuri, na iwapo unatoka ndani ya nyumba kwenda kazini basi umuage kwa vizuri, kwa hushui na adabu; kwa mfano 
“Baba au mama natoka nakwenda pahala fulani na nitajitahidi kurudi mapema, je! Mama au baba hakuna amri yoyote au jambo lolote ambalo utanituma au unataka kunituma hivi sasa?  Ikiwa atakujibu “Nenda hapana neno”, basi Alhamdulillahi unakwenda kwa furaha na huna wasiwasi. Na mathalan kama ana jambo atakutuma basi unatakiwa kazi zako nyengine zote uziwache na ushughulikie jambo la mama yako, utakuwa katika watu waliofurahika na walioneemeka.
Bwana Mtume (S.A.W) katika kutuongoza anasema:
Kama unamuona mzazi wako mara moja tu unamuamkia kwa furaha na unazungumza nae kwa furaha, basi malipo yake (thawabu anazopata) ni sawa na mtu aliyekwenda Hijja mara moja na hijja yake ikakubaliwa.
Kwa mfano umekwenda kumuona mzazi wako; 
Mtoto: je! Baba hujambo?
Baba: Sijambo mwanagu,
Mtoto: Nimekuja kukuamkia,
Baba: Alhamdulillahi mwanangu nashkuru kuja kuniamkia na kunitazama,
Mtoto: Je! kuna shida,
Baba: Hivi sasa hamna shida,
[bookmark: _GoBack]Mtoto: Basi mie nlikuwa nataka nitoke, nimekuja kukuangalia kama ulikuwa unataka kunituma au kama kuna jambo la dharura la haraka nikutekelezee,
Baba: Hapana jambo mwanangu wewe nenda zako utaporudi tutaonana.
Kwahivyo, mazungumzo haya machache kwa furaha unahesabiwa ushakwenda Hijja na Hijja yako imekubaliwa, hata ukifanya hivyo kutwa mara mia kwa namna hiyo, basi utahisabika umepata thawabu za Hijja mia.
Kinyume na mtu kukaa na wazazi wake kutwa nzima hajawaona wala hana haja ya kwenda kuwatazama wala kuwashughulikia, “Allwahu Akbari” “Astaghfiru lwahu” mashaka yalioje kwa mtu kama huyu ambaye anakaa na neema ya Pepo yake halafu asiitambue kwamba hii ndio Pepo yangu niishughulikie nayo!, akawa anajitenga naye, anamkimbia pengine kwasababu anamuona kizee sana au ananukanuka, wewe ndio kazi yako kumfulia nguo, kumtengeneza na kumshughulikia mzee wako kwa kadri alivyo, kitanda chako unacholala na godoro zuri ndio pakumpisha mzazi wako na wewe ukalala chini, leo mzazi wako unamuacha analala katika kitanda cha mayowe (kitanda cha Kamba) na wewe unalala kwenye gondoro! Hii ni hatari kwa mtoto, lakini watu wengi hawatambui.
Nakufahamusheni kwamba, Dini ya kiislamu ina nguzo tano, na amri nyengine nyingi kubwa kubwa kabisa, lakini Bwana Mtume (S.A.W) kasema: 
(بِرُّ الْوَالِدَيْنِ اَفْضَلُ مِنَ الصَّدَقَةِ وَالصَّوِمِ وَالْحَجِّ وَالْعُمْرَةِ وَالْجِهَادِ فِي سَبِيْلِ اللهِ)
Birrul waalidayni afdhalu mina ssalati wassadaka wassaumu wal hajji wal umra wal jihadi fiy sabili llahi.
Maana ya hadithi hii:
Kuwafanyia wema wazazi wawili ni jambo lililobora sana kuliko kutoa sadaka, kuliko kufungu, kuhiji, kufanya Umra na kupigana jihadi kwa ajili ya kuitetea na kuisimamia Dini ya Mwenye-Enzi-Mungu.
Sheikhe Muhammad Nassor anafafanua hadithi hii kwa kusema:
Kuwafanyia wema wazazi wawili (ibada ya kuwashughulikia wazazai wawili) ni bora kuliko sala. Usijione unasali ukaona mie nafanya Ibada kubwa, tambua kuwa ibada yako hiyo ya sala ipo chini ya ibada ya kuwashughulikia wazazi wako. Ibada ya kutoa Zaka ipo chini ya ibada ya kuwashughulikia wazazi wako, ibada ya kufunga Ramadhani ipo chini ya ibada ya kuwashughulikia wazazi wako na ibada ya kwenda Hijja ipo chini ya ibada ya kuwashughulikia wazazi wako.
Ibada ya kuwashughulikia wazazi wako ipo juu kuliko nguzo ya Sala, Zaka, Ramadhani, na Hijja, hata kwenda kupigania jihadi kwa kuitetea na kuisimamisha dini ya Mwenye-Enzi-Mungu.
Jambo hili la kuwashughulikia wazazi ni kubwa mno, kama nguzo hizi za dini zipo chini na ibada ya kuwashughulikia wazazi ipo juu, sasa utalinganishaje uzito wa wazazi na sala. Usije ukawa unasali ukamsikia mama yako nje anakuita, pengine upo rakaa ya tatu ya sala ya laasri na ukajua kuwa hii ni sauti ya mama yangu, kinachotakiwa kufanya ni kuacha sala yako toka nje ukamshughulikie mama yako. Mama yako akikuruhusu kwa kukwambia “Ah kumbe ulikuwa unaswali! nenda kamalize kusali mwanangu” basi umepata neema juu ya neema, na Mungu amefurahika sana na wewe, na mzazi wako amefurahika sana kwa adabu ulizokuwa nazo, na kuwa unamtambua nani mama yako, unarudi unakwenda unasali wasiwasi huna, Mwenye-Enzi-Mungu anakushurehekea anakufunika kwa radhi zake kwa kile kitendo ulichokifanya cha kuacha ibada zako na kwenda kumsikiliza mama yako, hujui alikuwa ana haja gani kwako.
Kwa hiyo, uzito wa wazazi inatakiwa kuujua, kwasababu leo watu wengi wanaharibikiwa mambo yao kwasababu ya wazazi, na matokeo yake kama walikuwa na vyeo au walikuwa na hali nzuri ya maisha au kama biashara zao zinakwenda vizuri mambo haya yote yanavurugika kwa utovu wa adabu kwa wazazi wao.
Watu wengi ule uzito wa wazazi wao hawaujui, unaweza kumuona mtu anaetumwa na mzazi wake, basi akajizungulisha huku na kule, akafanya mambo yake  ule utumwa wa  baba au mama akauwacha, halafu anamwambia anapokwenda kwa mama yake “mama au baba nimesahau” na  mama anakujibu “Ahaa umesahau; haya!” lakini  ile “haya” yenyewe sio kama ndio basi, la! Tayari ushaharibikiwa kwa dharau ulizokuwa nazo za kutoshughulika na maagizo ya mzazi wako.
Kwa hivyo, katika kuelezea uzito wa wazazi ukichanganya na aya ya Mwenye-Enzi-Mungu iliyomo ndani ya qur ani aliposema: 

Basi msiwaambie hata Mh! Wala usiwakemee, na useme nao kwa msemo wa heshima (kabisa)
Katika aya hii, Mungu ameshatuhadharisha kuwatii wazazi wetu uzito wao juu yetu ni mkubwa kiasi hata unapozungumza nae akakwambia neno, wewe ukaguna “Mh”, ukaona kama anazungumza upuuzi au kuonesha kuwa ni jambo dogo tu, na hali ya kuwa unalitamka kwa kudharau, ni kitu kibaya sana. Mungu anatuhadharisha hata hiyo “Mh” usiseme. 
Sayyidna ibni Abbsa (R.A) katika tafsiri yake anasema; hakuna neno dogo kuliko “Mh” mpaka akasema:
لَوْكَانَ شَيءٌ أَقّلُّ مِنَ أُفٍّ
Laity ingelikuwa kuna kidogo kuliko “Mh”basi Mungu nacho angelituhadharishe tusitamke mbele ya wazazi wetu, lakini “Mh” ndio neno dogo kabisa hakuna jengine dogo zaidi na hilo.
Je! Mathalan mzazi wako amekutuma ukimwambia mzazi wako; 
“Mie sina nafasi au Mimi nlikwambia zamani jambo hili siliwezi”
Maneno haya na neno “Mh” lipi kubwa na kuteleza kwako ni kwa kiasi gani?! 
Kumwambia maneno mawili matatu mzazi wako kwa ghadhabu utakwenda wapi kwenda kutaka radhi? Mtu anatakiwa awe na tahadhari sana kwa wazazi wake, na uwe tayari wakati wowote kutoa huduma kwa wazazi wako hii ndio itakayokusaidia kuwa na maisha mazuri, kazi zako katika ulimwengu zitakwenda vizuri.
Mzazi  wako ni mzazi wako tu, kila unalotaka kulifanya uwe unakwenda kumwambia, usimfiche kitu, taka ushauri kutoka kwake, na ushauri wake unatakiwa uuzingatie wala usikaidi, analokuelekeza ulizingatie, hata kama wakati mwengine unamuona anateleza katika ushauri wake lakini tahadhari kuonesha kwamba, unadharau anayokuambia, inataka atambue mzazi wako kuwa huyu mwanangu yupo chini ya nyao zangu, msikivu na mtiifu, yale mahaba yake furaha yake juu yako ni mafanikio katika shughuli zako za dunia, kazi zako, mipango yako unayoifanya na vile vile katika ibada zako, furaha zake moyoni juu yako zitakufanya uwe umeshakuwa umefanikiwa.
Sheikhe aliendelea kusema;
Mimi muda mwingi naonana na watu wengi sana kwa siku, na kila mmoja ana matatizo yake, lakini sehemu kubwa katika matatizo wanayoyapata watu ni UPUNGUFU WA ADABU KWA WAZAZI wao.
Mfano mtu anakwambia; 
“Mimi mzazi wangu kafa kifuani kwangu, kafa tunazungumza vizuri, tulikuwa tunakaa vyema” 
Wao wanafikiri lazima watukanane, la hasha! Yapo mambo mengi mtu anaweza kuyafanya akawa moja kwa moja kateleza; mfano mmoja ni ule niliokwambieni; unalala katika Godoro zuri, lakini mzazi wako analala katika kitanda cha mayowe (Kitanda cha Kamba na Mkeka) kwenye uchochoro, wala huna habari, wewe kwako kumetandikwa mazulia, kuna viti kuzuri. Sasa jiangalie wewe ni bora kuliko mama yako na baba yako hata yeye umuweke katika uchochoro na kulala katika kitanda cha Kamba na mkeka?! Na wewe umelala juu ya Gondoro?  je! Una adabu wewe!? Mungu unajua atakufanya nini kwa kitendo hiki? Jambo hili hivi leo ni la kawaida kwetu sisi.
Mfano mwengine;
Unanunua Kitenge cha shilingi elfu ishirini na tano (25,000) unampelekea mkeo, mama yako unamnunulia Kaniki au Kanga za madukani za shilingi elfu mbili (2,000) au elfu moja mia tano (1,500) je! Yupi alie bora kwako wewe kati ya mkeo na mama yako? ni adabu hizo je! ni kweli unampenda na unamtambua mama yako uzito wake kwako? Au mkeo ndio bora kwako na vitu kama hivi kwetu sisi ni vya kawaida. Sasa mtu anaweza akajiona anaishi vizuri kabisa na kumbe kila siku anateleza pasi na kujua, 
Kwanini huchukui vyote viwili Kitenge na Kanga au Kaniki, halafu mpelekee mama yako mwambie;
 “Mama chagua kimoja katika hivi viwili, nataka uchukue kizuri na chengine nataka nikampe mke wangu” 
Lakini hatufanyi hivyo, tunaficha, kile kitenge unampelekea mkeo, na mama mzazi unampelekea kaniki au kanga, kwa hali kwako nani alie bora? Hivo kweli utamwambia mtu akubali mama yako ndie bora kuliko mkeo na ushahidi upo wazi! Vitu kama hivo kwetu sisi ni vya kawaida na huku ni kuteleza kukubwa mno.
Mungu atunusuru na atusaidie ili tuutambue umuhimu wa wazazi, awe hai au amekufa tuwashguhulikie kwa ukamilifu, ndio maana tunahimizana mara kwa mara tuwe tunafanya hitma kuwaombea wazazi wetu mama na baba, unachanganya na wazazi wake, ndugu zake, watoto wake, wapenzi wake, ukifanya hivi furaha inakuwa mkubwa mno kwa Mungu,  na wewe mfanyaji unapata kipato usichokitazamia kwasababu ya kuwashughulikia wazai wako. Mtu asikae mwaka au miaka miwili akawa hajawakumbuka wazazi wake kuwaombea Mwenye-Enzi-Mungu.
Na ndio maana tukawa tunafanya Hadhara kama hizi (Khitma na Tahlili) ziwe nyepesi kabisa, ukiwa na Uji na Tangawizi na Biskuti au Uji na Maharage basi fanya Hadhara,  ili usiije kuona uzito kumfanyia Hadhara mzazi wako kwa kuchinja Ng’ombe na kutafuta magunia mawili ya mchele, madebe ya mafuta, vutunguu  haya hatuyawezi kwa mujibu wa wakati ulivo, lakini ili iwe tunaweza tufanye kitu kidogo kama kupika uji na Maharage lakini kiwe kina faida katika kuwashughulikia wazazi wetu, na Mungu atatusaidia. Amin
Mwisho
Waadhi huo alioutoa Sheikhe Muhammad Nassor (R.A) marehemu Sheikhe Haji Muazin aliyafanyia kazi yaliyozungumzwa na yeye akawa mfano mzuri katika kulikeleza jambo hili la kukaa vizuri na wazazi wake mpaka pale alipomkhitimisha mama yake mzazi aliyefariki mwezi wa Ramadhani wakati tumo katika Itikafu ya kumi la mwisho la mweza wa Ramadhani, tunamuomba Mwenye-Enzi-Mungu amlaze mahala pema Peponi Amin.
Sheikhe Haji Muazin alikuwa anasifikana kwa usemi huu uliomo katika hadithi ya Bwana Mtume (S.A.W) Muridi unatakiwa uwe msikivu na Mtiifu, ukiambiwa wacha mara moja unawacha na ukaambiwa fanya basi mara moja unafanya.
KAZI ZAKE
Sheikh Haji Muazin alikuwa akijishugulisha na kazi nyingi katika uhai wake kama vile;
1. Kulima 
2. Kuunda nyuki wa mwituni.
3. Msasi wa wanyama wakati akiwa Ukongoroni
4. Anafuga mbwa wa kusaka wakati akiwa Ukongoroni
5. Kuuza majengo; alianza kazi ya majengo akishirikiana na marehemu Sheikh Ali Mwinyi, Sheikhe Haji Muazin alikuwa akikata miti ya majengo na kuuza katika maduka ya majengo maeneo mbali mbali mashamba na mjini kwa mfano; Mfenensi, Meli sita, Jang’ombe, Daraja bovu na Tomondo. Aidha, aliwahi kuwa na gari ya ushirika wa majengo, lakini pakatokea kutofahamiana kwa wanaushirika hao na yeye binafsi akaamua kusamehe ili kuepukana na fitna na wenzake.
6. Tingo wa gari za shamba ya Chwaka.
KAZI YA KUSOMESHA MADRASA
Sababu ya kuanzisha Madrasa
Alianzisha Madrasa/Chuo cha Qur an hapo nyumbani kwake Magomeni, vile vile alikuwa 
WASFU NA TABIA ZAKE
Bwana Ali Hassan Mrisho umaarufu “Jengo” ni mwanafunzi wa mwanzo wa Shekhe Haji Muazin na ni muridi wa mwanzo kupewa Ijaza chuoni Magomeni mjini Unguja, alipewa ijaza Msikiti wa Ziwatuwe, alisimulia tabia za Sheikhe Haji Muazin kwamba, alikuwa ni mtu anayependa utekelezaji zaidi, mara nyingi alikuwa anasifikana katika kutoa kwake amri na kuwa mwepesi kuifanya.
Tabia nyengine za Sheikhe Haji Muazin ni:
1. Alikuwa mkarimu anakuja mgeni anampokea kwa bashasha na kumkarimu chakula, pamoj na umaskini wake lakini alitoa chake kumkirimu mgeni wake.
2. Alikuwa na Bashasha.
3. Mardadi, alikuwa msafi, kivazi chake kila wakati akiwa kazini au nyumbani kilikuwa ni kanzu na kishali kilichokuwa kinapigwa pini ili kisimvuke mabegani.
4. Anakubali kukoselewa pasi na kuangalia umri wa anayemkosoa. 
5. Alimshika kwa magego Sheikh Muhammad Nassor (R.A)
6. Alikuwa Mchamungu: Khalifa Hussein siku moja alikabidhiwa kiwanja na Sheikhe Haji baadae akageuka kutaka kumnyang’anya, basi alipokuja Bwana Hussein akamkumbusha kauli yake ya mwanzo na kumpeleka kwa Mungu basi akarudi na kumkubalia na kumruhusu.
7. Alikuwa anadumu na dhikri ya “Allah” wakati akikaa, akilala, akisimama na hata akisema, wakazi wa mtaa wa  Magomeni walikuwa wanasema “Allah” wakimuona tu hata kabla ya kumsalimia na yeye mwenyewe anaunganisha kwa kusema “Jalla jallaluh”
8. Alikuwa akishughulikia jamaa zake wa mjini na wa shamba watoto na watu wazima. Hata dada yake anasimulia kuwa alikuwa anashughulikiwa sana na Kaka yake katika maisha yake.
9. Alikuwa akifanya ibada za usiku.
10. Alikuwa akitembea sana kwa miguu.

KULELEWA KWAKE NA SHEIKH MUHAMMAD NASSOR (R.A)
Maelezo haya yametolewa na mtoto wake Fatima Haji Muazin.
Khalifa Haji Muazin alipochukuliwa Ukongoroni alipelekwa Chwaka alikuwa anakuja na kurudi kwao Ukongoroni kwani Chwana na Ukongoroni sio masafa makubwa, alipotoka Chwaka alihamia Makunduchi.
Mwaka 1965 alimuoa Bi Mwaka binti Khatibu “Bi Kizungu” huku Makunduchi, baadae akarudi tena Ukongoroni katika kijiji kinachoitwa Mngani ambacho kipo kati ya Ukongoroni na Jozani, walikaa hapo  kwa muda wa  miaka miwili -1965-1967 na akabahatika kupata mtoto mmoja anaitwa Subira, wakati Sheikh wake yupo Sweden, 
Baadae alikwenda kijiji cha Paje kumkagua Shangazi yake, alipokuwa Paje aliongeza mke wa pili alimuoa Bi Fatuma bint Rajab Wambi, ambaye alikuja nae kijijini Mngani akawa ana wake wawili aliowaweka nyumba moja. Hali ya maelewano wakati wa uke wenza haikuwa nzuri na ikapelekea Bi Kizungu kuachwa na kurudi kwao Makunduchi, na aliondoka akiwa na uja uzito wa Asha. 
Mwaka 1969 wakati yupo Mngani ulikuja ujumbe kutoka kwa Sheikhe wake kuwa aende Kigoma pamoja na mkewe Bi Fatuma bint Rajab Wambi, Kwa hivyo Sheikhe Haji akahamia Kigoma na alikaa kwa muda wa miaka miwili na walipokuwa huko walibahatika kupata ujauzito wa Muazini, akarudi Unguja na kumzaa akawa ni mtoto wake wa pili.
Mwaka 1975-1976 baada ya kurudi Unguja hali ya mazingira ya Mngana hayakuwa rafiki kuendeleza maisha yao kwani kulikuwa na msitu mkubwa, kwa sababu hiyo akaamua kuishi nyumbani kwao Paje na wakati mwengine wanakwenda Ukongoroni, hali hiyo iliendelea mpaka alipopata kiwanja sehemu ya Jozani Msikitini ambapo alijenga na akawa anakaa na mama yake mzazi, waliishi hapo kiasi ya miaka miwili hadi mitatu.
Mwaka 1977 WAKATI SHEIKHE HAJI YUPO JOZANI Sheikhe Muhammad Nassor (R.A) alirudi Unguja akiwa na mama Zainabu na alifikia Shaurimoyo kwa Sheikhe wake Sheikhe Abdalla bin Ahmad, na Sheikhe Haji Muazin na yeye akawa anaishi hapo hapo, na wakati huo huo baadhi ya Viongozi kama vile Sayyid Othman bin Sayyid Abdulkadir na Khalifa Juma Omar (mbali mbali) ambae amekuja kusoma kutoka kwao Kisiju walikuwa wanaishi hapo nyumbani kwa Sheikhe Abdalla. Kutokana na ufinyu wa nafasi ya kuishi uliosababishwa na ujio wa wageni wengi ndipo Khalifa Juma Omar na Sayyid Othman bin Sayyid Abdulkadir na Sheikhe Haji Muazin walipotakiwa kuhamia meli mbili Kwahani wakakaa pamoja na mtoto wa kaka yake Sheikhe Muhammad Nassor (R.A) ambaye anaitwa ........... wakati wapo meli mbili Sayyid Othamna ndipo alipomuoa mama Mgindo.
Katika mwaka huo huo ilitokea mvua kubwa iliyosababisha nyumba ya meli mbili kuanguka, hali hii ilipelekea kuhama na kuhamia sehemu nyengine, Sheikhe Haji Muazin alikuwa ana kiwanja Magomeni, akakijenga banda na akahamia, na Sayyid Othman alihamia Shaurimoyo kwa Shekhe Ali Omar.
Mwaka 1979 Harakati za ujenzi wa nyumba ya meli mbili zilianza na ilichukua muda wa mika miwili kumalizaika, baada ya hapo Sayyid Othman na Sheikhe Haji Muazin wakarejea tena meli mbili na mtoto wa kaka yake Sheikhe Muhammad Nassor (R.A) hakurudia meli mbili.
Wakati waliporejea meli mbili Sheikhe Haji Muazin alikuwa hana kazi, akaamua kuanza kufanya kazi ya kuuza majengo katika mtaa wa Mitiulaya Unguja na ndio duka lake la mwanzo la kuuza majengo.
Sheikhe Muhammad Nassor (R.A) alipokuja Unguja kutoka Tanzania bara kwa uhamisho, Bwana  Haji Muazin alilazimika kuondoka mtaa wa Kwahani meli mbili na kumpisha Sheikhe wake na yeye akahamia Paje, baadae akarejea tena Kwahani Meli mbili akiwa na mkewe Bi Mwatima Hamil.
Sheikhe alirejea Dar es salaam, lakini mwaka........ akapata tena uhamisho wa kuja Unguja, na alikuja na wakeze wawili, alifikia nyumbani Magomeni yeye na mkewe  mama Zainabu katika nyumba ya Sheikhe Haji Muazin ambapo alikuwa akikaa yeye pamoja na mkewe Bi Mwatima, kwa upande mwengine mama Kaylani aliekwa meli mbili, kipindi hiki Sheikhe hakufikia shaurimoyo kwasababu wenyewe walikuwa wanaitaka nyumba yao. 
Baadae sheikh akahamia welezo.
Sheikh Muhammad Nassor (R.A) aliposikia kuachwa Bi Fatma alisikitika sana lakini kwasababu aliambiwa na mama yake hakuwa na neno la kusema.
Mwaka 1986 Sheikhe Haji Muazin alipata maradhi ya mkojo wakati aliponunua kiwanja mtaa wa Nyerere Unguja akajenga na kukaa na mkewe Bi Mwatima, hali ya kuuguza ilipelekea mkewe Bi Fatma kuja mjini kumuuguza mumewe. Baadae kabla hajapona akamtaliki Bi Fatuma na akarejea kwao Paje.
Mwaka 1990 Sheikhe Haji Muazin alihamia Mtule na huko alimuoa Bi Fatma kwa mara ya pili, alipata tena homa ya mkojo  baada ya kumuoa Bi Fatuma mara ya pili, Bi Fatuma akaja mjini kumuuguza mumewe ndio baada akaachwa baada ya amri ya mama yake.

SAFARI YA KIGOMA
DARSA ZAKE
Sheikh Haji Muazin alikuwa ni Khalifa Mkuwa wa Sheikhe Muhammad Nassor (R.A) na likaa sana na Sheikhe wake na kusomesha mambo mengi hasa Tasauf.
Darsa zake alikuwa akizisomesha 
Nyumbani kwake: mbali na kusomesha qur an, Sheikh Haji Muazin alikuwa ameweka darsa za watu wazima nyumbani kwake, wanafunzi walikuwa wanakuja kusoma Twarika/Tasauf kama vile, kusomeshwa Tawasuli, Manaqibu, Maulid Jailani, Tartibu dhikri, na Fiqhi
Dukani kwake Magomeni
UTARATIBU WA USOMESHAJI
WANAFUNZI ALIWASOMESHA
CHANGAMOTO ALIZOKUTANA NAZO

MARADHI ALIOUGUA
Sheikh Haji Muazin katka maisha kama walivyo Binaadamu wengine aliwahi kuugua maradhi kama vile; maradhi ya buba ambayo mwili nzima unajaa mapele, maradhi ya mkojo ambapo alipelekwa Hospitali ya Kibiti iliyopo Kisiju Tanzania bara.
KIFO CHAKE
Kabla ya kifo chake Sheikhe Haji Muazin alikuwa anaugua kifua na akawa anaswali nyumbani kwa kipindi kama .............  siku ya Jumatatu kulikuwa kumepangwa ziara ya kutembelea Mazawiya na kuona maendeleo na changamoto zinazoyakabili Mazawiya, kwani Sheikhe Muhammad Nassor (R.A) alikuwa akihimiza na aliusia Viongozi kutembelea Mazawiya.  
Kwa hivyo, Sheikhe Haji Muazin siku hiyo alipata unafuu na akawa anajisikia mzima, akaona ziara hii asiikose, kwani ni katika amri ya Sheikhe wake. Aliondoka nyumbani kwake asubuhi kuelekea Msikiti ngamia uliopo Daraja bovu Unguja, alipofika Msikitini alianza kuwa hajisikii vizuri, miguu ikamuisha nguvu, akaja kumchukua kwa gari mkwe wake Khalifa Abdalla Ali Shauri na kumrejesha nyumbani, alipofika alishuka katika gari mwenyewe pasi na kusaidiwa, alipumzika nyumbani na alipofika saa 10 laasri Mungu akamchukua mja wake aliyeitumika Twariqa katika muda wote wa maisha yake.
Amesema kweli Bwana Mtume (S.A.W) aliposema:
“Mtu anakufa na jambo aliloishi nalo na atafufuliwa na jambo alilokufa nalo”
Sheikhe Haji Muazin alifariki siku ya Jumatatu mwezi 22 wa Mfungo nne mwaka 2014, na alizikwa siku ya Jumanne katika kijiji cha Ukongoroni Mkwajuni Unguja.
Tunamuomba Mwenye-Enzi-Mungu aituie nuru kabri yake, amsamehe madhambi yake, amkutanishe na wapenzi wake katika Pepo ya Firdausi Amin.
KARAMA ZAKE
i. Kaburi lake:
Ardhi ya Ukongoroni ni ardhi ya jiwe lakini lilipokuwa linachimbwa kaburi lake hapakuwa na jiwe, uchimbaji ulikuwa ni wa wepesi.
ii. Kunusurika na ajali kubwa ya gari
Siku moja Sheikhe Haji alikuwa anatokea katika kazi za kupakia majengo Paje na Gari lao la kupakia majengo, walipofika kijiji cha Kitogani alimwambia dereva apunguze mwendo kwasababu mbele kuna mpindo wa barabara, dereva akakataa kupunguza mwendo, Sheikhe Haji Muazini akasema “hatuvuki salama” na kweli  gari ikaacha njia, ilishindwa kupinda ikapinduka na watu wote wakaumia lakini yeye hakuumia, baada ya kupinduka alienda Msikiti uliokuwa karibu akachota maji kisimani akatia udhu na akaswali rakaa mbili kumshukuru Mungu, watu walipomuona anakwenda kisimani walifikiri kachanganyikiwa lakini la hasha! Akili yake ilikuwa timamu. Kutokana na kumtaja Mwenye-Enzi-Mungu kwa wingi Mungu na yeye anakunusuru na Mitihani mikubwa mikubwa.


KUFUNDISHWA MALEZI YA KITWARIKA (KISUFI)
Maelezo haya yametolewa Na Sheikh Ali Makungu na Sheikhe Vuai Khamis:
Wakati wa Ukongoroni
Hapa ndipo alipokutana na Sheikhe Muhammad Nassor na maelezo yake yameshatangulia hapo juu.
Maisha ya Chwaka
Mwka 1960 Sheikh Haji Muazin alichukuliwa na Sheikhe wake Ukongoroni baada ya kuombwa kwa wazazi wake na alipelekwa Chwaka ambapo Sheikhe wake ndipo yalipokuwa makaazi yake, kule Chwaka Sheikhe Muhammad Nassor (R.A) alikuwa Mudiri mdogo na alipewa nyumba ya Serikali ambayo ilikuwa karibu na soko la Chwaka.
Picha ya nyumba
Katika nyumba hiyo alikuwa akikaa yeye na mkewe......... pamoja na baadhi ya jamaa zake, kwa upande wa wanafunzi alikuwepo Sheikhe Ali Makungu ambaye ndiye mwanafunzi wake wa mwanzo, Sheikh Ali Makungu alikuwa anakuja nyumbani kwa Sheikhe akusomeshwa baadae anarudi kwao hapo hapo Chwaka. 
Alipokuja Sheikhe Haji Muazin kutoka Ukongoroni aliwakuta wanafunzi wawili; Sheikhe Ali Makungu na Sheikhe Muhammad Juneid wa Mchangani ambaye ni mtoto wa Sheikhe Juneid Ubwa. Sheikhe Haji Muazin alikuwa akienda na kurudi kwasababu kwao Ukongoroni hapakuwa masafa marefu na Chwaka. Baadae akaja Sheikhe Vuai Khamis ambaye yeye alikuwa anakaa moja kwa moja nyumbani wa Sheikhe Muhammad Nassor (R.A). Sheikhe Muhammad Nassor (R.A) alikaa Chwaka kwa muda wa miezi sita.
Maisha ya Makunduchi
Mwaka 1961 Sheikhe alihamishiwa Makunduchi na huku ndipo alipozaliwa, aliendelea na kazi yake ya kusomesha na huku anafanya kazi ya Serikali. Walipokuwa makunduchi Sheikhe Muhammad Nassor alikuwa akiwasomesha kwa juhudi sana na walikuwa hawapati nafasi ya kulala, muda wa kusomeshwa ni usiku anaporudi kazini. 
Kama ilivyo kawaida ya tabia za kijanafunzi, walifika wakati wakawa wanachoka na hasa utaratibu wa kusoma usiku kama tunavyoujua, Siku moja Sheikhe Muhammad Nassor (R.A) aliitwa na Mfalme wa Zanzibar Sayyid Khalifa kwa hivyo alichelewa kurudi, kawaida alikuwa anarudi kazini saa...... lakini siku hiyo alirudi....., waliposikia mngurumo wa kigari chake aina ya “Morris” walijifanya kama wamelala, na Sheikhe alipoingia ndani akawaambia kwa kuwatishia “kama mmlelala ngojeni nikutieni maji” walipomsikia maneno yale wakaamka na wakaanza na kusoma kama kawaida.
Pamoja na wanafunzi hawa watatu pia waliongezeka wanafunzi wengine kama vile Bwana Kheri, Bwana Shauri Bwana Yakubu, na Bwana Khamis.
Huyu mwanafunzi Bwana Shauri alipotaka kuja kwa Sheikhe aliletwa na Bwana Kheri ambaye kiukoo kaka yake yaani baba yake alimuoa mama yake Shauri, kwa hivyo alipofika baleghe aliomba apelekwe kwa Sheikhe Muhammad kusikiliza darsa, alipofika kwa Sheikhe alipendezwa na masomo waliyokuwa wanasomshwa na na akaamua na yeye kujiunga kusoma kwa Sheikhe, siku aliyohama kwao alihama na vitanda vyake. Sheikhe alimpenda sana mwanafunzi huyu kwasababu tatu; alikuwa na hifadhi nzuri, alikuwa na jitihada na sauti yake ilikuwa nzuri. Hata hivyo baadae alipata mitihani akaondoka kwa Sheikhe.
Sheikhe Haji Muazin alikuwa na juhudi katika kuwahimiza wenzake katika kusoma, na Sheikh Ali Makungu ndie Kaka yao na akiwasomesha wenzake. Walikaa kwa muda wa miaka miwili, baadae akahamia Koani.
Ndoa ya kwanza ya Sheikh Haji Muazin
Wakati akiwa Makunduchi, Bwana Haji Muazin alitakiwa aoe, kwa hivyo alirudi kwao Ukongoroni na kuwaambia wazazi wake, lakini wazazi wake wakamwambia kila kitu wamemuachia sheikh wake, aliporudi Makunduchi akaozeshwa Bi Kizungu. 
Maisha ya Koani
Mwaka 1962 Sheikhe Muhammad Nassor alihamishiwa Koani akiwa Mudiri mkuu, wakati  huo harakati za kusomeshwa zilikuwa zikiendelea. Sheikh Haji Muazin kipindi hiki alikuwa anakuja na kurudi kwao ukongoroni, hakuwa akikaa moja kwa moja.
Mwaka 1963 alipata likizo kazini kwake ya miezi mitatu. Kwa hivyo miezi mitatu hii aliitumia kuwazuru mabwana wa Hadhamauti, na wakati huo ndio ilikuwa inajengwa nyumba ya Sheikh Abdalla huko Shaurimoyo.
Sheikh Vuai anasimulia kwamba Sheikhe Muhammad Nassor aliwaitwa wanafunzi wake wote wakati wapo Koani, akawaelezea juu ya safari yake ya kwenda Hadharamaut, akaulizwa Sheikhe Vuai Khamis kama anataka kwenda kwao au kwenda kukaa kwa Sheikhe Abadalla (R.A)? akajibu anataka kurudi nyumbani, na wanafunzi wote waliobaki walipoulizwa waliunga mkono jibu la kurudi nyumbani isipokuwa mwanafunzi mmoja anaeitwa Shauri, yeye alipoulizwa alijibu “mie sina amri juu yako Sheikhe”, basi Sheikhe akawauliza, je! na nyinyi mna amri juu ya Sheikhe wenu?, wakajibu hamna, hata hivyo, aliwaruhusu waende makwao lakini wasiache kupita na kumzuru Sheikhe Abdalla kila mwezi, bwana Shauri yeye aliruhusiwa kwenda kukaa kwa Sheikhe Abdalla moja kwa moja.
Sheikh Vuai Khamis anaeleza kwamba Sababu ya kukataa kwenda kukaa kwa Sheikhe Abdalla ni kuwa Sheikhe Abdalla alikuwa mchaMungu unalolifanya alikuwa analijua kwa hivyo walikuwa wanamuogopa.
Maisha ya kwa Sheikhe Abdalla Hamad (R.A)
Wakati Sheikhe anarudi Hadharamauti alifikia kwa Sheikhe Abdalla, alipofika alipewa habari za wanafunzi wake kipindi alichokuwa hayupo.
Siku moja alikuja kijana kutoka  Kigoma  kwa ajili ya kusoma, Sheikhe Muhammad Nassor akamuelekeza aende kusoma kwa watu watatu; Khalifa Ali Makungu, Khalifa Haji Muazin na Khalifa Vuai Khamis, kila mmoja alipangiwa amsomeshe kwa kipindi cha mwezi mmoja, kwa maana hiyo asome kwa muda wa miezi mitatu baadae arudi kwao Kigoma.
Baada ya miezi mitatu kumaliza Sheikhe akaamua kupeleka Khalifa Kigoma kwa ajili ya kufundisha Twarika, mwaka 1969 alianza kumpeleka Khalifa Vuai Khamis aliyekaa miezi michache baada ya kutakiwa na wazazi wake, baadae mwaka 1970 akapelekwa Khalifa Haji Muazini ambaye alikaa muda wa miaka miwili.
 



Kuna siku sheikh vuai alikwenda kw ash abdalla na alipofika tu akaambiwa bwana shauri kafukuzwa na samamki akioza mmoja huoza wote basi akapewa habari shk abdalla akaja akaambiwa juu ya mtihani wa mwenzao na yeye akaondoshwa arudi nyumbani, 
Kuna siku akaota mara tatu yupo kwa shk nasibu sheikh vuai akatawasali kwa sheikh nasibu ili arudi kwa shk abdalla na shk Muhammad na akaenda mjini akamuona shk abdalla dukani kwa muhindi (alikuwa anawaombea dua)wakasalimiana akauzuwia mkono  akaulizwa kwanini huji nyumbani? Basi yule muhindi akamuomba samahani amsamehe baada ya kutaka kumpiga kwa bakora yake
Mara ya pili yupo duka jengine na mara ya 3 duka jengine
Mara ya 3 alikwenda kumhadithia bwana iddi suleimna kiongozi wa mgeni haji, basi akampeleka kwa shk abdalla kwasababu yeye aliogopa walipofika wakakutana na shk Muhammad kisharudi hadharamauti na aalipowauliza wakasema wamekuja kumuona shk abdalla, basi walifikia nje alipokuja shk abdalla akasimama mlangoni akawauliza mnasemaje na kuambiwa kama wamekuja kumuamkia basi  wakaambiwa karibuni wakamalizana wakaomba ruhusa wakaondoka.
Siku ya pili shk vuai alikwenda peke yake akenda na akauliza hali akamaliza akaondoka kwa hofu, siku hii alifika mpka ukumbuni
Siku ya tatu akafka mpka uwani kikaletwa chakula wakala baada ya kumaliza hakuruhusiwakuondosha sahani za chakula akawa na wasiwasi, lakini wasiwasi ulimtoka.
 
Baada ya kurudi kigoma kila mmoja akakaa kivyake 0777802877
0
Shkh ali makungu alikuwa ndie kiongozi wao na alipata mtihani, kwa hivyo akawa hana habari na mambo ya kitwarika, na shk haji akachukuwa nafasi yake hadi kufariki kwake.

Wanafunzi wake wengi wa kigoma
MCHANGO WAKE KATIKA JUMUIYA
Muasisi wa Msikiti wa Kibele
Histori ya Msikiti wa Kibele
Maelezo haya yametolewa na Mlezi Sayyid Othman
Sheikh Muhammad bin Nassor (R.A) alianzisha itikafu Tanzania bara alipokuwa Mkoa wa Kigoma mwaka 1976 na baadaye akaanzisha Itikafu nyengine Dar es salaam mwaka 1984, watu waliokuwa wakikaa Itikafu wakati huo walikuwa ni wachache.
Mwaka 1984 Sheikh alitakiwa aje Zanzibar, na awakati alipokaribia wa kukaa Itikafu, aliwakusanya Muridi akawaambia wazingatie mahala atakapokaa Itikafu katika kumi la mwisho la mwezi mtukufu wa Ramadhani. 
Muridi walianza kuzingatia maelezo haya ya Sheikh, na hapo hapo walianza kuingia huku na kule kutafuta Msikiti wa kukaa Itikafu Sheikh wao, wapo walikwenda mjini kutafuta Msikiti wakapewa msikiti ambao ulikuwa hauswaliwi kwa muda mrefu ikashindikana kuusafisha.
Sheikh Haji Muazin yeye jitihada zake alikwenda hadi Kibele akaonana na mtu mmoja liyeitwa Bwana Ame Manzi, alimuelezea shida ile ya Sheikh wake, na Bwana Ame Manzi bila ya kusita alitoa ruhusa kwa Sheikh Muhammad Nassor (R.A) kuja kukaa Itikafu Msikiti wa Kibele, hapo mwanzo Msikiti huu ulikuwa hauswaliwi Swala ya Ijumaa, lakini kwa vile ulitakiwa kukaliwa Itikafu basi Ijumaa ikaanzishwa na matengenezo ya hapa na pale kama vile kujengwa uwa wa makuti yalifanyika, itikafu ikakaliwa na Ijumaa ikaanza kuswaliwa.
Wakati tumo kwenye Itikafu hapo Kibele, alikuja Bwana Amuor ambaye alikuwa ni Imamu wa Msikiti wa Ziwatuwe na hivi sasa ni  marehemu, basi tukasalimiana na alitaka kujua habari za Itikafu, faida zake na mambo mengine, basi nikamueleza kiasi ninachokijua na kwa bahati nzuri aliraghibika sana na akaomba mwakani na yeye akae Itikafu katika Msikiti wa Ziwatuwe.
Watu mbalimbali wakawa wanakuja kwa Sheikh Muhammad Nassor (R.A) kuomba Misikiti yao ikaliwe Itikafu, kwa hiyo, Itikafu zikaanza kukua kidogo kidogo, lakini kutokana na usumbufu uliokuwa ukipatikana katika Misikiti tuliyokuwa tunakaribishwa na hasa kuwepo kwa baadhi ya mambo yaliyokuwa yanatuzuia kufanya ibada ya Itikafu kama tulivyoelekezwa, ndipo Muridi wa Chumbuni wakawa ni watu wa mwanzo kutafuta kiwanja kwa ajili ya ujenzi wa Msikiti unomilikiwa na  Jumuiya, na kusababisha kupatikana fursa nzuri ya utekelezaji wa Ibada hii kama tulivyoelekezwa.

Wakati wapo makunduchi walikunywa chai vyombo havikuoshwa, shk anakuja kunywa chai akakutana na kinamama akaambiwa vyombo havikuoshwa basi shk akaoshwa mwenyewe mpaka akamaliza na hakuwaambiwa jambo lolote, jambo hili liliwapa mazingatio makubwa wanafunzi hawa.



Wakati ameshajenga magomeni akamuoa bi mwatima akamueka magomeni akawa na wake wawili.
MUASISI WA MSIKITI WA KITOPE
Bwana Said Muhammad Lipala wa Kitope wilaya ya Kusini Unguja anasimulia chanzo cha ujenzi wa Madrasa ya Kitope ambayo inasimamiwa na Bwana Mutawazi ni Sheikhe Haji Muazin. Anaeleza kwamba Sheikh Haji Muazin alikwenda kitope akafungua Madrasa
KUTAKIWA KUSOMESHA MAAHAD YA BALADU
Akiwa pamoja na Sheikh Vuai Khamis, Sheikhe Haji Muazin waliitwa na Mlezi wa Jumuiya Sayyid Othman bin sayyid Abdulkadir katika Msikiti wa Baladul Amin, welezo Unguja na kutakiwa kutoa mchango wao kwa wanafunzi wanaojiunga na Maahad hiyo, kwani wao (Sheikhe Haji na Sheikhe Vuai) ndio wanafunzi wa mwanzo wa Sheikh Muhammad Nssor (R.A) na wamefundishwa mambo mengi na wamesoma mengi kwa Sheikhe wao, kwa kumuenzi Shekhe ni vizuri kuyafundisha mafunzo yake kwa vijana hao ambao na wao wanategemewa kuwa walimu katika Madrsa za Jumuiya. Baada ya maelezo haya ya Mlezi, Sheikhe Haji Muazin kama kawaida yake alikuwa msikivu na mtiifu nna kwasababu hiyo akatekeleza amri hiyo mara moja bila kusita akaanza kuja Maahad kusomesha, na alipangiwa somo la Twarika/Tasauf.
Wakati akiwa ni Mwalimu katika Maahad Sheikhe Haji Muaiin hakuwa akisomesha tu basi lakini pia alikuwa akiwakosowa walimu hasa katika upande wa malezi. Kuna siku moja alikaa na walimu akawaambia hawajui kusoma Alhamdu na iwapo wakisoma atawatoa makosa, katika jambo hili Sheikhe Haji Muazin alikuwa akizingatia maelekezo ya Sheikhe katika usomaji wa sura hii kama vile;
· Kusimama katika mapeo yake, usiunganishe aya moja na nyengine.
Kimalezi  ni makosa kukata neno “maliki” katika Alhamdu kwenye aya ya  مَلِكِ يَوْمِ الدِّيْنِ na badala yake inatakiwa kuvutwa kwa kuisoma
Amina ivutwe sana, na aanze kuitikia Imamu kabla ya Maamuma,
· Kimalezi  ni makosa kukata neno “maliki” katika Alhamdu kwenye aya ya  مَلِكِ يَوْمِ الدِّيْنِ na badala yake inatakiwa kuvutwa kwa kuisoma مَالِكِ يَوْمِ الدِّيْنِ 


KUWAINGIZA WATU KATIKA TWARIKA
Tunduni kunakuwa na hadhara ya kila mwaka ya sayyid Othman, siku moja aihudhuria sheikh haji muazin,alikuwpo pia sayyid omar bin Muhammad baada ya kumaliza hadhar sayyid ali bin sayyid abdulkadir akaagana na sheikh haji muazin akapewa salamu ampelekee sheikh wake sheikh Muhammad nassor, sayyid omar akasema kumwambia sayyid ali “akamsalimie sheikh wake yupi kwani sheikh si ndo yeye? Sayyid ali akasema anaye sheikh wake anaitwa sheikhe Muhammad nassor , basi sayyid omar akasema ikiwa mwanafunzi yupo hivi sheikhe wake atakuwa vipi.
Basi baada ya hapo sayyid omar akaraghibika na kuwa na hamu ya kutaka kumuona na kumjua sheukhe Muhammad nassor, alikwenda mjini kumtafuta sheikh haji muazini ili ampeleke kwa sheihe Muhammad nassor, basi akapelekewa na ikawa sababu ya akapewa ijaza.

Kipaji
Tiba 

